Það er orðað svo í 4. gr. frumvarpsins : " Eigandi ( umráðamaður ) ökutækis skal bæta tjón sem hlýst af notkun þess þótt tjónið verði ekki rakið til bilunar eða galla á ökutækinu eða ógætni ökumanns . " Stjórn Landssamtaka hjólreiðamanna metur það svo að réttarstaða hjólandi og gangandi vegfarenda sé góð varðandi tryggingar samkvæmt ákvæðum núverandi umferðarlaga og að hún breytist ekki með framlögðu frumvarpi samanber II. kafla frumvarpsins . LHM lýsa sig því sammála efni frumvarpsins og mæla með því að það verði samþykkt á Alþingi með II. kafla efnislega óbreyttan . LHM leggur þó til að orðalagi verði lítillega breytt í orðskýringum í 3. gr. til samræmis við tilskipun EB sem nær til vélknúinna ökutækja eingöngu . Við 7. tölulið verði bætt orðinu vélknúið og orðist svo : „ Ökutæki : Skráningarskylt vélknúið ökutæki samkvæmt umferðarlögum . “ Frumvarpið 2. umræða um frumvarpið á Alþingi . Lögin samþykkt frá Alþingi .